21 वीं सदी के हिंदी उपन्यासों में चित्रित हाशिए का समाज (किन्नर विमर्श के विशेष संदर्भ में) - प्रोफेसर (डॉ.) प्रकाश शंकरराव चिकुर्डेकर (International Journal of Humanities, Social Science, Business Management & Commerce, 2024)
हाशिए का समाज सामाजिक, आर्थिक और राजनीतिक दृष्टि से समाज की मुख्य धारा से बाहर है । वास्तविक जीवन और साहित्यिक लेखन प्रक्रिया में हाशिए समाज का चित्रण कमजोर वर्ग के रूप में किया है, जो यथार्थ है । पिछड़े, दलित, आदिवासी, किन्नर, किसान आदि की उन्नति होनी चाहिए लेकिन जहां तक कृति कार्यक्रम सामने आता है तो सभी पीछे हट जाते हैं परिणाम स्वरूप 21 वीं शताब्दी में यह सब उपेक्षित रहे हैं।किन्नर, समाज द्वारा परित्यक्त किया गया एक वर्ग है। समाज द्वारा किन्नरों को आज भी हाशिए पर रखा गया है। उनका जीवन संवेदनाओं से ज्यादा उपहास और तिरस्कार का विषय बन गया है। 21 वीं शताब्दी के दूसरे दशक में किन्नर समाज को लेकर बहुत कुछ लिखा जा रहा है। किन्नर आज भी अपमान, पीड़ा, शोषण, त्रासदी, अवहेलना का सामना दिन-ब-दिन कर रहे हैं। उनके सामने जीवन यापन के लिए कोई साधन नहीं है। परिवार वाले मजबूरन समाज के डर से किन्नर बच्चे को त्याग देते हैं। किन्नरों को समाज की धारा में लाना होगा। उन्हें स्वावलंबी बनाने के लिए विशेष अभियान चलाना जरूरी है। किन्नर और समाज की मानसिकता को बदलने के लिए सरकारी विज्ञापनों के माध्यम से प्रचार- प्रसार करना होगा। उन्हें भारतरत्न डॉक्टर बाबासाहब आंबेडकर जी द्वारा संविधान में दिए अधिकारों के प्रति जागृत होते दर्शाया है। साथ-साथ किन्नरों के प्रति न्यायिक भावना लेकर उन्हें और हमें “मानववादी” होने के लिए प्रेरित करते हैं।
Keywords: cc-by-4.0; हाशिए का समाज; उपेक्षित; किन्नर; संवेदनशील; उपन्यास; भारतीय संविधान; अधिकार